මැතිවරණවලට බය ජනපති අනීතිකව බලයේ රැඳී සිටීමට උත්සාහ දරනවා  සජබ හිටපු පා මන්ත්රී චමින්ද විජේසිරි
ශ්රී ලංකා පොදුජන පෙරමුණේ සහායෙන් ජනාධිපති වුණ රනිල් වික්රමසිංහ මහතා විවිධ කූට උපක්රම යොදමින් රාජ්ය සම්පත් අවභාවිතා කරමින් ජනාධිපති ධුරකාලය දීර්ඝ කරගැනීමට අනීතිකව කටයුතු කරන බවත් ඊට එරෙහිව නැගී සිටිය යුතු බවත් සමගි ජන බලවේගය හිටපු පාර්ලිමේන්තු මන්ත්රී චමින්ද විජේසිරි මහතා පැවැසීය කොළඹ විපක්ෂ නායක කාර්යාලයේ පෙරේදා 05 දා පස්වරුවේ පැවැති මාධ්ය හමුවට සහභාගි වෙමින් වැඩිදුරටත් මෙසේ පැවසීය රටේ වර්තමාන ආර්ථික දේශපාලනික සමාජීය විනාශයට හේතුව රට පාලනය කරන දේශපාලන කණ්ඩායම්වල තීන්දු තීරණයි ඒ තීන්දු තීරණවලට සහාය දුන්න ඇතැම් රාජ්ය නිලධාරීනුත් ඒ සඳහා වගකිව යුතුයි පාලකයන් රට බංකොලොත් කරන්න ගත්ත ඇතැම් තීන්දුවලට ඇතැම් රාජ්ය නිලධාරීන් අත්උදව් ලබාදී තිබෙනවා මේ මොහොතේ දී රට අගාධයට ඇඳ දමන එවැනි තීන්දු තීරණ ගන්න එපා කියලා සියලුම රාජ්ය නිලධාරීන්ගෙන් ඉල්ලා සිටිනවා ජනාධිපතිවරයා සහභාගි වන රැස්වීම්වලට අමාත්යාංශවල තිබෙන මුදල් තමන්ගේ ජනාධිපතිවරණය සඳහා යොදාගැනීම සම්බන්ධයෙන් සමගි ජනබලවේගයේ කනගාටුව ප්රකාශ කරනවා මාතර පැවැති රැස්වීමට පැමිණි ජනතාවට බඩු මල්ල ලබාදුන්නේ සතොස ආයතනය හරහා කියන දේ ඔප්පු වෙලා තිබෙනවා ආර්ථිකව පීඩාවට පත්ව සිටින ජනතාවගේ සෑබෑ ප්රශ්නය පිළිබඳව අවධානය යොමු නොකර ජනාධිපතිවරයාගේ ජනාධිපති සිහිනය වෙනුවෙන් හොරකම් කරන්න උදව් කරන්නේ ඇතැම් රාජ්ය නිලධාරීන් පෙළැඹිලා ආරක්ෂක අමාත්යාංශය සහ නීතිය හා සාමය අමාත්යාශය මගින් සිවිල් ආරක්ෂක කමිටුවල සිටින සමාජිකයන් වැල්ලවායට ගෙනල්ලා ජන හමුවක් පවත්වන්න කටයුතු කරන බව වාර්තා වෙලා තිබෙනවා සිවිල් ආරක්ෂක දෙපාර්තමේන්තුවේ නිලධාරින් ජනාධිපතිවරයාගේ ජනාධිපතිවරණය සඳහා යොදාගන්න තමයි මේ උත්සාහ කරන්නේ මේ සම්බන්ධයෙන් පොලිස්පතිවරයා හෝ පොලිසිය භාර ඇමැතිවරයා දැනුවත්ද නොදැනුවත්ද කියන සැකය මතුවෙනවා එක ගමකින් 5 දෙනෙක් නියෝජනය වන ආකාරයට බදුල්ල දිස්ත්රික්කයෙන් බස් 65 ක් ගේන්න සැලසුම් කර තිබෙන බව වාර්තා වෙනවා ඒ වගේම මේ බස් රථ සඳහා ලක්ෂ 17 ක් නීතිය හා සාමය අමාත්යාශය හරහා ගෙවීම් සිදුකරන බවත් වාර්තා වී තිබෙනවා මෙය සත්යක්ද අසත්යක්ද කියලා පොලිස්පතිවරයා සහ පොලිසිය භාර ඇමැතිවරයා රටට හෙළි කළ යුතුයි ජනාධිපතිවරයා ප්රමුඛ ආණ්ඩුව පරාජය කරන්න රටේ ජනතාව සුදානමින් සිටින බව සමීක්ෂණ හරහා සනාථ වෙලා තිබෙනවා ඒ නිසා අනීතිකව බලයේ රැඳිලා ඉන්න ජනාධිපතිවරයා කටයුතු කරනවා